فاش سمعت الاوديو لي سجلات تلميذة فالمدرسة الوطنية للعلوم التطبيقية فالقنيطرة مع استاذ كايهينها و يغوت عليها و يسخسخ فيها و باغي يخرجها من القسم حيت ” بغا ” ! و فاش كاتسولو علاش كايقوليها حيت بغيت ” “Je veux” تفكرت فاش حتى انا كنت كانقرا فالتعليم العالي. لي ماعارفينوش بزاف ديال الناس لي ماتاحتش ليهم فرصة يقراو فلافاك و لا فمدرسة و لا فمعهد مورا الباك ! انه التعليم العالي راه جامع واحد الرباعة ديال بقايا سنوات الرصاص لي داخل كل واحد منهم ديكتاتور صغيور كايبغي يخرجو فالطلبة ! طبعا ماشي گاع الاساتذة و طبعا كاين اساتذة بعقلهم و ولاد الناس قرينا عندهم و استافدنا منهم و خيرهم علينا سابق، كاين فيهم لي ماكانش كايكتافي بالقراية بل كان كايهتم بالطالب و كايقلب يعاونو يلقا سطاج او يضبر على خدمة ... و كاينين فيهم أدمغة ! كايعلموك ماشي غير تقرا كي الحمار بل تتعلم تفكر و كايربيو فيك الحس النقدي ! ولكن بالمقابل كاينين ولاد القحبات ! كاينين المرضى النفسيين ! المكبوتين ! المقموعين لي كايخرجو العقد النفسية ديالهم فالطلبة ! و كايتلذذو بالتعذيب ديال الطالب، ايه كايتلذذو ! و كايعجبهم الحال فاش كايشوفو الطالب او الطالبة مذلولين كايبكيو و يزاوگو فيهم و يطلبوهم باش يسمحو ليهم ! و طبعا كايزيدو يطلعو للسما و يزيدو يعنتتو حتى كايشبعو السادية ديالهم . كان مثلا واحد الجيعان فلافاك كايفرض على الطلبة يشريو الكتاب ديالو ! الكتاب لي كوبي كولي من شي تويشيات فالانترنيت ! و حيت ولد القحبة ! و باش يتفادى انك تشري الكتاب ديالو مثلا و تعطيه لصاحبك من الفوج لاخر تاهوا يدخل بيه للحصة ! كان كايكتب ليك ” اهداء” فالصفحة الاولى ديال الكتاب ! ” إلى الطالب الفلان فلاني ....” ! و هاد الممارسة مازال جاري بيها العمل فاغلب المعاهد العليا و الكليات فالمغرب ! كاينوض ولد القحبة ! كايكتب جوج سطورة و لا كايدير كوبي كولي من لانتيرنيت و يجي يقوليك ” شريو الكتاب ديالي راه حطيتو ليكم فالمكتبة ديال الكلية و لا المكتبة الفلان فلانية” ! و باش يدفع الطلبة بشكل مباشر او غير مباشر يشريوه كايدير مثلا منو الامتحان ! شفتو القوالب ديال البزنازة ؟ آدوي يا بالكلب ؟ هذا هوا البحث العلمي لي كادير ؟ كاتبحث على الريالات فجيوب طلبة مقودة عليهم اساسا ! هادشي بالاضافة للاساتذة المكبوتين ! لي كايكونو جمعو واحد الكمية ديال المني لا يستهان بها يامات التحوفير و القراية و سنين القحط و الجوع الجنسي ! و فاش كايمسك عليهم الله و كايخدمو و كاتولي عندهم شوية د السلطة كايبداو يصرفو داك المني المكلس لي مجموع فقلاويهم فالطالبات ! لي يا ايما كايكونو تاهوما راضيين يعطيو يزكهم بمقابل النقط يا ايما بزز عن طريق الابتزاز و التعكاس و تحرار العيشة. { var js, fjs = d.getElementsByTagName ; if ) return; js = d.createElement ; js.id = id; js.src = ' fjs.parentNode.insertBefore ;} ); تسجيل صوتي لأستاذ للمدرسة الوطنية للعلوم التطبيقية بالقنيطرة يمنع طالبة من دخول القسم وشبع فيها سبان ومعيور وحگرة الرةنتكلم عن التعليم Publiée par GOUD sur Dimanche 23 septembre 2018 استاذ دينمو راسو عوج كي الركبة و تاهوا كايتمحكك على الطالبات و يتحرش بيهم ! و يحگر على المزلوطات منهم و يطمعهم بشي عشا و لا غذا و لا باناشي ... و لا نقط و لا جواج باش يخوي فيهم الكبت ديالو. و كاين النوع الثالت ! “المعقدين” كارهي الحياة ! أعداء الجمال ! داك لي كاتغالط ليه الطالبة مع مو و لا ختو و لا مرتو و كايولي باغي يلبسها على هواه ! و يجلسها فين بغا ! و حدا من بغا ! و يا ويلو يشوف شي طالبة كاتكمي ! و لا جالسة مع شي صاحبها و لا لابسة شي كسوة قصيرة ! داك التحكم لي ماقادش يديرو فدارو ! كايولي باغي يديرو على بنات الناس و ديما السلاح كايكون هوا النقط و الابتزاز ! يقدر ينقص ليك من النقطة ! يسيفطك راطراباج ! يسيفطك للعام الجاي ! انا شخصيا كانعرف استاذ فمدرسة عليا فطنجة طرد تلميذة من حضور الحصة ديالو حيت شافها هازة گيطار ! شوف الحگرة ديال ولاد القحاب كي دايرة ! بلا ديك الهضرة العوجة لي كايعاودوها بزاف ديال الاساتذة فالمغرب من قبيل ” انا قريت غي بصندالة د ميكة ” ” انا قريت غا على الشمعة ” ” نتوما عندكم التيليفونات و لانطيرنيط و ماقضيتو والو ” ! و نتا قضيتيها القحبة يماك ؟ كاتفاخر بالزلط لي كبرتي فيه ! نتا قريتي بصندالة د ميكة و الطالب مالو ؟ واش كاتحسدو الطلبة على داك شوييييكيك ديال الرفاهية لي ماعندش دينمهم اصلا حيت اليوم للتيليفون و السباط راه من الاساسيات اليوم ماشي كماليات؟ وطبعا اغلب الطلبة كايختارو ” السلاك” مع هاد النوع من الاساتذة و قلال الطلبة لي كايختارو المواجهة لسببين اساسيين : 1- الاستاذ عندو سلطة داخل الجامعة ! كايكون من شبه المستحيل على طالب انه ياخد حقو ! حيت كاينين بعض المدارس و المعاهد كايكونو فيهم الاساتذة مكونين گونگ ! كارطيل ! فحال الكارطيلات ديال الكوكايين فكولومبيا ! كليكات مصاحبين مع بعضياتهم و لا خسرتي مع شي استاذ فيهم ” تداعى له سائر الاساتذة بالظلم و الحگرة ” !! كايتجمعو الاساتذة و الادارة و كلشي كايجي من جيهت الاستاذ! 2 – الطالب او الطالبة غالبا كايكون فموقف ضعف من الديبار ! بعيد على دارهم ! و واليديه مقاتلين معاه باش يسيفطو ليه الفلوس ! و ماباغيش يجبد لراسو و ليهم مشاكل ! و باغي ينجح و صافي ! و خايف يعاود العام و يتكرفص و يكرفص عائلتو لي كايساينوه يسالي على اجر من الجمر. كايضطر يسمح فحقو و يحني الراس لولد القحبة و يخليه يمرمدو و يفجر فيه السادية ديالو في سبيل داك الديبلوم. لهادا كانشوف بلي برافو على ديك الطالبة لي ختارت دافع على راسها ،و كانظن انه فوقت السمارتفون و الفايسبوك و لاجينيراسيو “زاد” غايكون مم الصعب على هاد النوعية د الاساتذة تمارس ديك القهرة و الظلم و الاستعباد على الطلبة 
التسجيل لي خرجات الطالبة من المدرسة الوطنية للعلوم التطبيقية فالقنيطرة راه ماهوا غا مثال من بين امثلة عديدة ديال اساتذة جامعيين كايمارسو التسلط على الطلبة! و لي عوض مايديرو البحث العلمي كايخرجو السادية ديالهم و الكبت فالطلبة